
REFERAT DE APROBARE A 
PROIECTULUI  DE HOTĂRÂRE

privind  trecerea din domeniul public al Municipiului Timișoara în domeniul privat al Municipiului Timișoara a terenului aferent imobilului cu destinația de locuință, situată în Timișoara strada 1 Decembrie nr. 10, înscris în CF nr. 402817

1.Descrierea situației actuale
       Terenul aferent construcției situată în Timișoara, strada 1 Decembrie nr.10 are următoarele date de identificare:

· înscris în CF nr.402817, CF vechi 5207, având nr. top 10036, în suprafață de 696 mp, a fost inclus în inventarul domeniului public al Municipiului Timișoara, la poziția 4235, atestat prin HG849/2009 privind  atestarea domeniului public al județului Timiș, precum și al municipiilor, orașelor și comunelor din județul Timiș, având număr de inventar 100533.001;
           Terenul mai sus menționat este aferent construcției cu destinație de locuință, cumpărate în baza L112/1995 (privind reglementarea situaţiei juridice a unor imobile cu destinaţia de locuinte, trecute în proprietatea statului), proprietate privată. Sunt împrejmuite de garduri, calcane, au adresă poștală și reprezintă curte sau grădina imobilului proprietate privată.

2.Schimbări preconizate și rezultate așteptate
 Având în vedere aspectul de mai sus, imobilul înscris în CF nr. 402817 nu are caracteristicile terenului aflat în domeniul public, la el având acces doar proprietarii construcției.
             Proprietarii, au solicitat prin adrese trecerea  terenului aferent locuinței din domeniul public în domeniul privat al Municipiului Timișoara, terenuril respectiv nefiind de uz sau interes public. 

3.Alte informații
             Conform prevederilor Ordonanței de Urgență nr. 57/2019 privind codul Administrativ, art. 361, alin.(2) “Trecerea unui imobil din domeniul public al unei unități administrative-teritoriale în domeniul privat al acesteia se face prin hotărâre a consiliului județean, respectiv a Consiliului General al Muicipiului București ori a consiliului local al comunei, al orașului sau al municipiului, după caz, dacă prin lege nu se dispune altfel. ”   
             Având în vedere faptul  că terenurile respective nu este de uz sau de interes public, casele situate pe terenurile menționate fiind cumpărate în baza Legii 112/1995, pe aceste terenuri neavând acces decât proprietarii clădirilor, domeniul public fiind definit conform Ordonanței de Urgență nr. 57/2019, art.286, 
alin.(4) “Domeniul public al comunei, al orașului sau al municipiului este alcătuit din bunurile prevăzute în anexa nr.4, precum și din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public național ori județean.”    






 
       4.Concluzii
         Având în vedere cele de mai sus, considerăm oportun, iniţierea unui proiect de hotărâre privind trecerea din domeniul public al Municipiului Timișoara în domeniul privat al Municipiului Timișoara a terenului aferent imobilului cu destinația de locuință, situată în Timișoara strada 1 Decembrie nr. 10, înscris în CF nr. 402817, dobândită în baza L112/1995.

